# data[].attributes.body
Sosiologi adalah kajian saintifik dan sistematik mengenai manusia dan interaksi sosial manusia dalam masyarakat daripada pelbagai sudut. Tujuan utama sosiologi adalah untuk mengetahui struktur-struktur asas masyarakat manusia, mengenal pasti tekanan-tekanan utama yang dapat melemahkan mereka dan mempelajari syarat-syarat yang ada untuk membentuk kehidupan sosial mereka. Terdapat dua perspektif sosiologi iaitu makro dan mikro. Makro merujuk kepada sosiologi bersifat besar, bercorak organisasi, dan kompleks seperti peperangan dan pengangguran. Mikro pula merujuk kepada sosiologi bersifat kecil dan individu.

Pendidikan bermaksud merupakan usaha mengatur ilmu pengetahuan untuk menambahkan lagi pengetahuan semula jadi yang ada padanya, supaya dapat hidup dengan lebih berguna dan lebih selamat lagi. Menurut John Dewey pendidikan ialah proses perkembangan individu, Menurut ilmuan islam Syed Muhammad Qutb, pendidikan proses membentuk manusia secara menyeluruh dan seimbang. Kita boleh melihat pendidikan sebagai satu ‘proses’ dan sebagai suatu ‘produk’ (hasil). Dari segi proses, pendidikan bererti bagaimana seseorang itu diasuh dan diajar; dan kesannya adalah berlaku pembelajaran, iaitu pertambahan pengetahuan dan kemahiran serta perubahan cara berfikir seseorang.

Setiap disiplin ilmu memberi tafsiran pendidikan mengikut perspektifnya. Daripada perspektif sosiologi iaitu ahli masyarakat diajar secara formal atau tidak formal untuk menerima pengetahuan, kemahiran, norma dan sebagainya dalam konteks sesuatu masyarakat itu. Seterusnya, perspektif atrologi. Pendidikan sebagai proses pembudayaan di mana ahli sesuatu masyarakat mempelajari dan menerima kepercayaan, nilai-nilai, norma, cara bertindak yang sesuai dalam masyarakat itu. Selain itu, Perspektif ekonomi. Pendidikan sebagai satu ‘pelaburan’ yang dijangka akan membawa pulangan menguntungkan pada masa hadapan. Seterusnya, perspektif sains dan politik iaitu bagaimana sesebuah negara itu mendidik dan membina warga negaranya supaya mempunyai sikap dan nilai patriotisme, mengetahui tentang hak dan tanggungjawab mereka sebagai warga negara.

Terdapat tiga teori utama sosiologi antaranya Teori Fungsi onalisme yang dipelopori oleh Auguste Comte (1798-1857). Mengkaji perlakuan sosial atau institusi dalam kegiatan-kegiatan yang menyumbang kepada pengekalan masyarakat. Seterusnya, Teori Konflik yang dipelopori oleh Karl Marx (1818-1883). Teori ini adalah untuk menganalisis konflik yang terjadi dalam masyarakat dan menimbulkan pelbagai persoalan. Selain itu, Teori Interaksionisme Simbolik yang Dipelopori oleh George Herbert Mead (1863-1931). Teori ini mengkaji bagaimana individu menginterpretasi dan bertindak menurut kemahuan masing-masing dalam masyarakat.

Kesimpulanya, sosiologi adalah sangat berkait rapat dengan manusia. Oleh itu, manusia dan soiologi adalah perkara yang sangat berkait rapat antara satu sama lain. Fenomena-fenomena yang berlaku dalam dunia pendidikan (termasuk sekolah) perlu dianalisis dalam perspektif sosiologi.

Rujukan

Fathmalyn Abdullah; Sosiologi dan pembelajaran  https://missugliest.blogspot.com/p/bab-        1.html 01-04-2019

# data[].attributes.body
Interaksi dalam bilik darjah ialah tindakan yang berlaku antara satu sama lain yang sekurang-kurangnya mempunyai dua pihak. Galakan daripada guru-guru untuk untuk mendorong pelajar untuk berinteraksi sama ada dengan guru atau sesama rakan yang lain semasa proses P&P adalah sangat penting. Interaksi dalam bilik darjah boleh berlaku dalam bentuk lisan atau bukan lisan.

Shahabuddin (2007) mengatakan bahawa terdapat beberapa jenis interaksi bilik darjah antaranya interaksi sehala. Interaksi sehala mengamalkan pendekatan autoritarian, pelajar tiada kuasa untuk berinteraksi dengan pelajar lain dan kaedah mengajar cara lama dan pasif. Seterusnya, interaksi dua hala yang merupakan apabila guru bertanya pelajar menjawab atau sebaliknya. Ini akan menjadikan pelajar bosan kerana terlalu banyak fakta yang dimasukkan. Selain itu, interaksi kumpulan iaitu berlaku apabila terdapat aktiviti kumpulan seperti membuat projek, perbincangan, simulasi, dan lain-lain. Seterusnya, interaksi antara kumpulan iaitu berbincang dalam kumpulan, mengadakan pembentangan dan kumpulan lain boleh bertanyakan soalan.

Interaksi dan komunikasi berkesan memerlukan kemahiran untuk memastikan proses interaksi serta komunikasi berjalan lancar dan berkesan. Antara kemahiran yang ada ialah kemahiran tingkah laku, kemahiran menimbulkan minat orang, kemahiran memberi perhatian, kemahiran mendengar, kemahiran pemerhatian, kemahiran mengemukakan soalan dan kemahiran memberi maklum balas serta kemahiran memberi refleksi perasaan.

Komunikasi ialah pengaliran maklumat dari sumber pengeluar maklumat ke sumber penerima maklumat. Terdapat beberapa bentuk komunikasi antaranya komunikasi lisan, tanpa lisan, persuratan dan visual. Terdapat juga beberapa jenis-jenis komunikasi antaranya, komunikasi intraperibadi, komunikasi antara peribadi, komunikasi kumpulan dan komunikasi keorganisasian. Terdapat beberapa elemen komunikasi antaranya penghantar, mesej, enkod, saluran, penerima, dekod, maklumbalas, dan gangguan dalam proses komunikasi.

Kesimpulanya, interaksi dan komunikasi adalah sangat penting dalam mempengaruhi suasana pembelajaran di bilik darjah. Dengan adanya interaksi dan komunikasi yang baik dan berkesan hubungan murid dan guru akan menjadi lebih erat dan guru dapat memotivasikan murid-murid supaya menimbulkan minat dan perhatian mereka terhadap pengajaran dan pembelajaran disamping itu juga guru dapat mencapai objektif pelajaran yang telah ditetapkan dengan mudah.

Rujukan

Megala Devi Naidu Arumogam; Membina komunikasi dalam bilik darjah             http://cikgumegala92.blogspot.com/ 03-04-2019

# data[].attributes.body
Kajian pengurusan dan pembelajaran pelajar adalah didefinisikan sebagai Proses merancang, mengelola, memimpin dan mengawal daya usaha ahli-ahli organisasi dan menggunakan sumber-sumber lain untuk mencapai matlamat yang ditentukan (Stoner,1984). Kepentingan dalam kajian ini adalah menambah pengetahuan, meningkatkan mutu amalan kerja guru, menambahkan produktiviti, dan mendapatkan keredaan Allah. Pengurusan bilik darjah melibatkan tindakan guru untuk mewujudkan persekitaran yang menggalakkan interaksi sosial yang positif, mewujudkan penglibatan pembelajaran aktif, dan meningkatkan motivasi kendiri murid (Burden 2003).

Terdapat tiga strategi pengurusan pembelajaran antaranya berpusatkan guru, iaitu guru perlu menguasai proses pengajaran dan pembelajaran dan guru mengarah pemikiran dan penglibatan pelajar. Contohnya, membuat latihan serta soalan-soalan yang diberi oleh guru. Seterusnya, berpusatkan bahan. Pelajar mengambil alih sedikit tanggungjawab untuk apa yang diajar dan bagaimana ia dapat mempelajarinya dan murid digalakkan untuk melibatkan secara aktif dalam aktiviti dirancang sama ada secara individu, kumpulan kecil, atau kelas serta pengajaran dijalankan secara individu atau kumpulan-kumpulan kecil dan tidak dijalankan secara keseluruhan kelas.

Guru yang profesional haruslah mampu menguasai dan mengurus tujuh jenis pengetahuan iaitu pelajar, pedagogi, kurikulum, konten-pedagogi, kandungan mata pelajaran, konteks pendidikan di malaysia, tujuan dan falsafah pendidikan di malaysia. Terdapat beberapa ciri yang menjadikan organisasi sekolah kini paling sukar ditadbir. Antaranya, Sekolah dan sistemnya adalah organisasi manusia. Klien dan bahan mentahnya manusia, sumbernya manusia dan matlamatnya berkait dengan manusia. Kumpulan sasaran manusia, kanak-kanak dan remaja yang kompleks. Matlamat utama sekolah berkait dengan pendidikan. Pendidikan berkait dengan pembelajaran, perkembangan dan pembangunan diri manusia.

Pendidikan merupakan sistem. Menurut Aristotle (384 S.M.–322 S.M). Pendidikan ialah satu sistem perkembangan intelektual, jasmani, kerohanian dan emosi. Pendidikan juga ialah proses. Menurut John Dewey (1993) Pendidikan sebagai proses membentuk kecenderungan asasi yang berupa kepercayaan dan perasaan terhadap alam sejagat dan sesama manusia. Pendidikan juga suatu proses bagi mengatur dan menambah pengetahuan yang dimiliki supaya dapat hidup dengan lebih selamat. Pendidikan juga merupakan penambahan ilmu. Menurut Stuart Mill (1983) Pendidikan ialah untuk menambahkan ilmu untuk menghampirkan diri dengan kesempurnaan fitrah dan memahami daya usaha yang terdapat pada bakat dan watak seseorang. Pendidikan juga ialah mendidik. Menurut Ducasse (1999) Pendidikan ialah mendidik iaitu memimpin keluar. Pendidikan berlaku melalui tunjuk ajar, latihan dan indoktrinasi.

Kesimpulanya, saya dapat memahami mengenai proses merancang, mengelola untuk mengawal ahli-ahli organisasi untuk mencapai matlamat. Bagi memastikan keberkesanan pengurusan pembelajaran ini adalah berdasarkan kepada strategi yang berpusatkan guru, berpusatkan bahan dan berpusatkan pelajar. Berdasarkan bab ini juga, saya dapat memahami mengenai pengurusan sekolah dimana sekolah merupakan satu sebuah institusi yang terdiri daripada organisasi pengurusan dan pentadbiran. Hal ini dimana, berdasarkan bab ini saya dapat memahami mengenai carta pentadbiran sesebuah sekolah dan juga organisasi kokurikulum.

# data[].attributes.body
Kepimpinan adalah satu proses mempengaruhi aktiviti kumpulan dalam usaha menetapkan dan seterusnya mencapai matlamat organisasi (Stogdill 1950). Kepimpinan juga satu proses di mana seorang individu secara konsisten memberi lebih banyak impak terhadap sifat dan aktiviti kumpulan berbanding orang lain (Kellerman 1984). Manakala organisasi adalah dianggotai oleh sekumpulan individu yang bekerja bersama‐sama ke arah mencapai matlamat yang sama, sebagai satu unit sosial yang mengandungi manusia yang bekerjasama dan saling bergantung antara satu sama lain bagi mencapai matlamat setiap manusia itu dan organisasinya serta himpunan individu iaitu dua atau lebih yang menjalankan tugas tersendiri mengikut unit kerja, yang diselaraskan untuk mencapai sesuatu matlamat yang telah ditetapkan. Ciri organisasi adalah identiti, hierarki, pembahagian tugas, peraturan, dasar dan sistem.

Jabatan Pendidikan Negeri (JPN) Diketuai oleh Pengarah Pendidikan Negeri (Pendaftar) dan dibantu oleh dua orang Timbalan Pengarah. JPN bertanggungjawab terhadap pelaksanaan program-program, projek-projek, aktiviti pendidikan dalam negeri masing-masing, terus kepada Ketua Pengarah Pelajaran. Manakala Di Sarawak dan Sabah, Pengarah Pendidikan Negeri bertanggungjawab kepada Ketua Menteri. Pejabat Pendidikan Daerah (PPD) bertanggungjawab untuk memberi khidmat nasihat kepada pengetua/guru besar, membantu sekolah berkaitan perkembangan kurikulum, mengenal pasti guru-guru yang perlu menghadiri kursus, membantu lembaga peperiksaan dalam urusan peperiksaan, dan kemasukan murid ke sekolah dan pertukaran murid.

Struktur Organisasi Kementerian Pendidikan Malaysia (KPM) ialah mengurus dan mentadbir sistem pendidikan negara, dibentuk berdasarkan kepada sistem politik dan pentadbiran negara serta sistem pendidikan di Malaysia merupakan sistem pendidikan berpusat. Struktur organisasi KPM adalah sangat besar, namun secara ringkas terbahagi kepada lima peringkat iaitu eksekutif, pengurusan, penyeliaan, teknikal, pelaksana, struktur. Visi KPM adalah Pendidikan Berkualiti, Insan Terdidik, Negara Sejahtera. Misi KPM ialah melestarikan sistem pendidikan yang berkualiti untuk membangunkan potensi individu bagi memenuhi aspirasi negara.

Terdapat empat gaya kepimpinan dalam pembelajaran iaitu Autokratik dimana orang bawahan tidak diberikan peluang untuk memberikan cadangan. Seterusnya, demokratik adalah dasar atau keputusan aktiviti adalah hasil daripada perbincangan. Selain itu, laissez-faire iaitu ketua memberikan sepenuhnya keputusan kepada orang bahawan untuk membuat keputusan dan kontingensi iaitu mengikut keperluan dan keadaan. Untuk menjadikan seorang guru mempunyai kepimpinan guru maka kepimpinan bilik darjah dan kepimpinan pengajaran diperlukan.

Kesimpulannya, Kepimpinan suatu kemahiran hidup yang perlu untuk menjayakan sesuatu organisasi mengikut matlamat yang telah dirancangkan dengan mengambil kira faktor-faktor yang berkaitan. Kecemerlangan sesebuah organisasi adalah terletak kepada keberkesanan kemahiran kepimpinan itu sendiri.

# data[].attributes.body
Pengurusan murid ini melibatkan aktiviti perancangan, pentaksiran, pengelolaan, pentadbiran dan juga pengawalan serta pemulihan terhadap murid. Hal ini demikian kerana, pengurusan murid ini berkaitan dengan usaha untuk melahirkan murid yang berkualiti dan mampu membawa perubahan terhadap negara dalam pelbagai aspek pada suatu hari nanti. Selain itu, pengurusan murid ini perlulah dilakukan dengan sistematik kerana ianya mampu mencapai matlamat dan objektif yang ingin dilakukan. Tugas bagi menguruskan berkaitan murid ini dikendalikan oleh Guru Penolong Kanan Hal-Ehwal Murid. Terdapat beberapa komponen pengrusan murid antaranya menguruskan rekod murid, kesediaan murid belajar dan    memotivasikan murid.

Kesediaan murid belajar adalah keadaan dalam individu yang bersedia dan berupaya untuk mempelajari sesuatu dengan tujuan memperolehi pengalaman pembelajaran yang baru. Kesediaan ini berkaitan dengan peringkat perkembangan intelek seperti berfikir, menaakul, menganalisis, mensintesis dan menilai. Merujuk kepada sikap, keinginan, semangat,   ketekunan, perasaan dan minat dalam melaksanakan aktiviti pembelajaran. Merujuk kepada potensi atau kematangan fizikal dan kesediaan untuk melakukan proses pembelajaran yang baru seperti kesediaan psikomotor, kesediaan afektif, kesediaan kognitif dan jenis kesediaan belajar. Setiap individu menunjukkan emosi berbeza walau dalam situasi yang sama. Gunakan pelbagai stimulus dalam mengekalkan minat murid.

Menguruskan rekod murid adalah tanggungjawab yang perlu dilaksanakan oleh guru. Ia merupakan maklumat data murid dalam bentuk rekod. Terdapat beberapa perkara yang perlu dipertimbangkan oleh seorang guru sebelum merekod data murid antaranya rekod murid perlu dijaga dengan baik serta merekod dengan sistematik agar memudahkan guru untuk merancang proses pengajaran dan pembelajaran. Seterusnya, kaedah yang digunakan mestilah kaedah yang berteknologi canggih agar memudahkan dan data tidak mudah hilang serta selamat. Rekod murid yang perlu dilaksanakan adalah rekod kehadiran, rekod pencapaian, rekod mengajar guru dan sebagainya.

Memotivasikan diri dan murid merupakan rangsangan yang membangkitkan minat diri dan murid ke arah mencapai sesuatu matlamat tertentu. Tingkah laku yang berpusatkan pada sesuatu perkara, dan mampu menghasilkan kepuasan secara berulang-ulang. Naluri ingin tahu mencetuskan tingkah laku seperti ingin mencuba, menjelajah, mencipta dan mereka bentuk. Dari segi desakan melibatkan tindakan disebabkan oleh keperluan fisiologi, keperluan melibatkan keinginan memenuhi kekurangan fisiologi dan psikologi. Sikap pula dibentuk daripada kefahaman, perasaan dan tindakan, harapan iaitu ramalan subjektif selaras dengan kognitif, aspirasi iaitu penilaian yang subjektif terhadap tugas yang dilaksanakan.

Kesimpulanya, menguruskan rekod murid ada faedah tersendiri iaitu ibu bapa, pelajar dan warga seluruh dunia dapat membaca maklumat tentang sekolah dari homepage sekolah dan mengetahui pencapaian akademik anak dengan hanya melalui internet. Seterusnya, dengan menggunakan stimulus untuk mengekalkan minat murid, murid akan berada dalam keadaan bersedia ketika pembelajaran berlaku, Selain itu, motivasi juga adalah penting untuk menjadi dorongan dan lebih bersemangat dengan sesuatu perkara.

# data[].attributes.body
Bilik darjah ialah tempat berlangsungnya proses pengajaran dan pembelajaran, maka bilik darjah boleh didefinisikan atau pun diterjemahkan sebagai mana-mana tempat yang berlakunya proses memberi dan menerima maklumat dan ilmu pengetahuan. Konsep bilik darjah sentiasa mengalami perkembangan dan perubahan dari semasa ke semasa mengikut zaman dan masa serta perkembangan sistem pendidikan dalam tempoh masa tertentu. Proses pengurusan bilik darjah melibatkan penyusunan fizikal sesebuah bilik darjah, galakan komunikasi dan interaksi antara murid.

Antara isi penting yang saya pelajari dari tajuk ini ialah aktiviti pengajaran berkumpulan. Kaedah pengajaran yang memerlukan pelajar menjalankan aktiviti berkumpulan, pengelompokan murid dibuat berdasarkan peringkat kebolehan, pelbagai kebolehan dan minat. Kebiasaannya terdapat tiga peringkat murid, iaitu cerdas, sederhana dan lemah. Antara prinsip pengajaran berkumpulan ialah guru bersedia menghadapi pelbagai situasi dan perhatian guru adalah sama rata kepada semua kumpulan. Tujuannya adalah untuk menggalakkan penglibatan aktif pelajar, memupuk rasa bertanggungjawab serta murid yang cerdas dan pandai dapat membantu pelajar yang lemah.

Seterusnya, penyediaan bahan pengajaran. Bahan pengajaran ialah apa sahaja yang digunakan dalam pengajaran merangkumi alat dan isi pelajaran. Terbahagi kepada dua iaitu bahan hidup dan bahan bukan hidup. Bahan hidup ialah manusia, haiwan dan tumbuh-tumbuhan. Manakala untuk bahan bukan hidup ialah elektronik seperti audio dan visual, bukan elektronik seperti bahan cetak, bahan-bahan dimensi seperti semulajadi dan buatan manusia. Ia berfungsi sebagai rangsangan untuk mewujudkan situasi pembelajaran yang lebih bermakna dan membantu murid memahami apa yang diajar.

Disamping itu, pengurusan sumber. Satu proses memilih, menyusun, mengguna dan menyimpan bahan serta alat supaya proses pengajaran dan pembelajaran sempurna. Segala bahan dan alat yang dapat membantu guru mencapai objektif pengajaran dan pembelajaran yang berkesan. Pengurusan sumber bertujuan untuk mewujudkan suasana dan persekitaran pendidikan yang hidup dan mencabar dan menimbulkan minat dan semangat untuk murid belajar. Contohnya ialah, untuk buku terdapat rak buku terbuka.

Kesimpulanya, sebagai seorang insan bergelar guru, kita hendaklah mengetahui apakah yang dimaksudkan dengan pengurusan bilik darjah dan cara menguruskannya supaya kita dapat membina organisasi di dalam kelas dengan baik. Guru juga harus bijak dalam memikirkan cara mengatasi masalah disiplin yang pelbagai yang sering berlaku di dalam bilik darjah. Seterusnya, penting untuk seseorang guru mengetahui latar belakang dan minat pelajar agar pengajaran dan pembelajaran yang disampaikan berkesan.

RUJUKAN

Haliza Hamzah. (2014). Pengurusan bilik darjah dan tingkah laku. Selangor: Oxford             FajarSdn.Bhd.

# data[].attributes.body
Pengurusan sumber boleh ditakrifkan sebagai bagaimana manusia mengorganisasikan sumber yang ada melalui proses merancang, memimpin dan mengawal untuk mencapai sesuatu matlamat. Dari aspek pembelajaran berasaskan sumber pula, kemahiran mengurus sumber adalah sangat penting bagi menjelaskan fakta, membuktikan kesahihan sesuatu fakta dan menyatakan kebenaran agar tidak tersasar dari maksud sebenar maklumat tersebut. Pusat sumber pula ialah tempat, perkhidmatan, koleksi bahan untuk pemebelajaran dan juga agen rujukan para pelajar dan guru.

Terdapat beberapa jenis sumber pembelajaran iaitu sumber asas yang merupakan buku dan majalah. Seterusnya, sumber rujukan elektronik yang merupakan rujukan online. Selain itu, sumber elektronik iaitu menggunakan tenknologi ICT dan sumber pengalaman yang merupakan lawatan pusat sumber atau pertandingan. Cara untuk menggunakan sumber pembelajaran yang ada haruslah sesuai dengan situasi pembelajaran murid, dan murid mendapatkan maklumat daripada pihak sumber untuk mendapatkan maklumat yang diinginkan dan untuk membimbing.

Fungsi pusat sumber adalah Pusat kegiatan belajar dan mengajar. Para pelajar dan guru akan menjadikan pusat sumber sebagai medium pelajaran kerana terdapat pelbagai koleksi bahan untuk ko-kurikulum dan kurikulum. Seterusnya, untuk mengisi masa lapang. Para pelajar dapat berkumpul disitu pada waktu rehat atau waktu lapang mereka jika pusat sumber tersebut kerana pusat sumber menyediakan kemudahan ict atau sebagainya untuk menggalakan aktivit membaca dan kemahiran maklumat. Selain itu, pusat perkembangan idea dan kreativiti. Hal ini kerana pusat sumber menyediakan panduan mencari, mengguna, menghasil dan mempersembahkan maklumat keperluan kurikulum.

Ciri-ciri pusat sumber yang diuruskan dengan baik adalah mempelbagaikan kegiatan murid, Sumber rujukan senang diperoleh, Menyeronokan murid dan sebagainya. Komponen pengurusan sumber adalah pengurusan infrastruktur, sumber manusia, kewangan, sumber pengajaran dan pembelajaran, dan pusat sumber. Kepentingan pengurusan sumber adalah dapat merangsang minat pelajar, menyediakan peluang kepada pelajar untuk mencari maklumat dengan mudah, menyediakan pengalaman sebenar, dan melibatkan pelajar belajar secara aktif.

Kesimpulanya, pengurusan sumber dalam bidang pendidikan mampu meningkatkan kefahaman pelajar terhadap pengajaran yang telah diajar kepada mereka. Selain itu penyampaian guru lebih berkesan dengan adanya sumber rujukan yang pelbagai.Pengurusan sumber merupakan aspek penting dalam pengurusan pembelajaran, pengurusan pusat sumber amat penting kerana ianya salah satu bantuan dalam sistem pembelajaran.

RUJUKAN

Kepimpinan Dalam Mengurus Perubahan-Dari Dimensi Kemanusiaan. Pearson             PrenticeHall.Abdul Aziz Yusof (2007).

# data[].attributes.headline
TOPIK 8 STRATEGI MENGURUS BILIK PEMBELAJARAN

# data[].attributes.subject
TOPIK 8 STRATEGI MENGURUS BILIK PEMBELAJARAN

# data[].attributes.body
Bilik darjah ialah tempat berlangsungnya proses pengajaran dan pembelajaran, maka bilik darjah boleh didefinisikan atau pun diterjemahkan sebagai mana-mana tempat yang berlakunya proses memberi dan menerima maklumat dan ilmu pengetahuan. Konsep bilik darjah sentiasa mengalami perkembangan dan perubahan dari semasa ke semasa mengikut zaman dan masa serta perkembangan sistem pendidikan dalam tempoh masa tertentu.

Unsur fizikal dalam bilik darjah dahulu lima hingga enam pelajar duduk di bawah sebatang pokok besar dan mendengar ajaran seorang guru sudah dianggap satu bilik darjah. Sekarang, padang sekolah yang digunakan juga dinggap bilik darjah. Jenis-jenis bilik darjah ialah bilik darjah tradisi, bilik darjah KBSR Dan KBSM, bilik darjah mata pelajaran khas (KBSM), bilik darjah terbuka. Penyusunan bilik darjah selalunya kedudukan murid tidak boleh diubah suai bagi mengelakkan kekeliruan semasa pembelajaran. Meja guru juga selalunya berada di hadapan kelas untuk memudahkan pergerakan guru.

Seterusnya interaksi dalam bilik darjah, iaitu dikenali sebagai proses saling bertindak yang berlaku di antara sekurang-kurangnya dua pihak. Istilah dua pihak bermaksud sama ada ia merupakan orang perseorangan ataupun sekumpulan manusia. Terdapat beberapa jenis interaksi bercorak lisan yang selalu diamalkan di bilik darjah iaitu interaksi sehala atau tradisional, interaksi dua hala iaitu antara guru dan murid dan sebaliknya, serta interaksi pelbagai hala antara guru dan murid dan pelajar yang lain. Susunan bilik darjah, keadaan emosi bilik darjah, sikap guru yang baik dan sebagainya mampu menjadi faktor belakunya interaksi dalam bilik darjah.

Disamping itu, iklim bilik darjah. Suasana bilik darjah yang kondusif dapat melicinkan proses PdPc dengan berkesan. Iklim bilik darjah terbahagi kepada tiga iaitu suasana fizikal, suasana sosial dan suasana emosi. Susunan fizikal bilik darjah melibatkan perancangan, pengorganisasian, penggunaan kerusi, meja dan sebagainya. Manakala susunan susunan sosial bilik darjah melibatkan guru mengkaji melalui pemerhatian biasa dan teknik sosiometri. Susunan emosi bilik darjah pula ialah seperti suara, kelucuan, kemesraan dan sebagainya.

Kesimpulanya, tiga aspek penting seperti unsur fizikal, interaksi dan iklim bilik darjah adalah sangat berkait rapat dengan strategi pengurusan bilik darjah. Bukan sahaja bilik darjah yang beperanan, namun guru juga sangat penting dalam memainkan peranan bagi memastikan proses pengajaran dan pembelajaran berjalan seiring dengan matlamat dan isi pembelajaran yang ingin disampaikan.

RUJUKAN

Mukodi, M. (2016). Bilik-Bilik Demokrasi dalam Pendidikan. SHAHIH : Journal OfIslamicate Multidisciplinary, 1(2), 113. doi: 10.22515/shahih.v1i2.393.

# data[].attributes.body
Disiplin adalah peraturan-peraturan yang perlu dipatuhi oleh seseorang murid di sekolah bagi mewujudkan tingkah laku yang baik. Disiplin juga salah satu kesanggupan seseorang murid menghormati dan mematuhi kehendak undang-undang atau peraturan-peraturan yang telah ditetapkan sama ada suka atau pun tidak. Menurut Foucault (1997) Suatu bentuk pengawasan dan membiasakan amalan-amalan yang dikehendaki.

Pengurusan tingkah laku boleh ditakrifkan sebagai satu rancangan untuk memodifikasikan tingkah laku bermasalah ke satu matlamat yang telah ditetapkan dengan teknik yang sesuai. Setiap guru mesti ada satu bentuk sistem pengurusan tingkah laku kawal kelas, pembelajaran yang sihat dan produktif. Dalam proses modifikasi tingkah laku, guru mesti mengikut langkah-langkah yang berikut, antaranya membuat pemerhatian awal dan penilaian terhadap sesuatu tingkah laku bermasalah, mengenal pasti,dan menetapkan matlamat tingkah laku yang di ingini, menunjukkan tingkah laku yang betul serta memberikan ganjaran untuk tingkah laku yang positif secara konsisten. Manakala tingkah laku negatif guru perlu membuat pemantauan dan penilaian serta menyimpan rekod salah laku murid sebagai bahan rujukan guru.

Tingkah laku negatif biasanya dipengaruhi oleh keadaan persekitaran rumah seperti tidak dapat perhatian dan kasih sayang daripada ibu bapa. Faktor seterusnya adalah persekitaran sekolah seperti kurikulum terlalu padat dan berfokus pada peperiksaan. Murid akan rasa tertekan dan menunjukkan tingkah laku bermasalah disusuli dengan strategi pengajaran dan pembelajaran yang membosankan, tidak menarik perhatian dan tidak mempunyai objektif yang jelas. Faktor ini menyebabkan wujudnya murid bermasalah. Seterusnya keadaan fizikal sekolah yang padat, panas dan bising menyebabkan murid menunjukkan tingkah laku yang negatif (Saayah Abu, 2008).

Pengenaan denda pula adalah bertujuan untuk menghentikan sesuatu tingkah laku yang tidak di ingini. Semua hukuman denda harus dimaklumkan kepada murid dan pihak sekolah menentukan bahawa sesuatu hukuman betul-betul dilaksanakan. Behavioris berpendapat bahawa tingkah laku yang baik itu diberi ganjaran dan juga pada masa yang sama diberi hukuman terhadap tingkah laku yang tidak di ingini. Skinner pula berpandangan bahawa denda itu hanya boleh membawa kesan dalam tempoh yang singkat sahaja.

Kesimpulanya, pengurusan tingkah laku ini adalah bermula daripada guru dengan menunjukkan tingkah laku yang baik terlebih dahulu dan juga disiplin bukan penjara kehidupan insan yang bergelar pelajar sebaliknya disiplin sebagai prasyarat untuk para pelajar mencipta kegemilangan dalam kehidupan. Pelbagai langkah perlu diambil bagi menangani masalah ini daripada terus merebak dan berleluasa. Kesedaran di kalangan masyarakat tentang kepentingan masalah disiplin di kalangan pelajar perlulah dipertingkatkan.

RUJUKAN

Abdul Malek Bilal Sidek (1995) Pengurusan Sumber Pengajaran Dan Pembelajaran.             KualaLumpur DarulFikir Z675 A23 1995

# data[].attributes.body
Bimbingan adalah satu proses membantu individu atau kelompok pada bila-bila masa untuk mengembangkan kapasiti mereka agar dapat membuat pilihan yang bijak dari aspek peribadi, sosial, akademik, kerjaya dan sebagainya semi masyarakat amnya dan individu khasnya. Manakala kaunseling adalah proses untuk membantu perhubungan berdasarkan prinsip-prinsip psikologi yang dilaksanakan oleh kaunselor berdaftar mengikut kod etika kaunseling untuk mencapai suatu perubahan. Kemajuan dan penyesuaian yang holistik, baik dan sukarela pada diri klien supaya perubahan, kemajuan dan penyesuaian itu akan berterusan sepanjang hayat klien.

Mementingkan perkembangan personal dan professional mentee yang berterusan untuk memudahkan sesuatu transisi dan memastikan berlaku perkembangan positif, bertindak balas terhadap kelebihan individu, nilai dan keperluan mentor dan mentee. Ia dikenali sebagai ciri-ciri mentoring.

Proses membantu individu atau kumpulan iaitu bimbingan yang diberikan kepada individu yang memerlukan bantuan untuk memecahkan permasalahan yang dihadapinya. Ia dikenali sebagai ciri-ciri bimbingan. Berfokus kepada permasalahan yang dihadapi daripada menumpukan kepada diri individu yang bermasalah, berbentuk arahan atau suruhan daripada seorang yang dianggap lebih berautoriti kepada orang lain. Memberi nasihat adalah strategi yang paling cepat untuk mengatasi permasalahan jika nasihat itu meninggalkan kesan. Ia dikenali sebagai ciri-ciri penasihatan.

Kesimpulanya, fungsi seorang guru bukan sahaja mengajar bahkan sebagai penasihat kepada para pelajarnya agar mereka yang mempunyai masalah dapat dibantu dengan sebaiknya. Sesi kaunseling terhadap pelajar amat perlu terutamanya bagi pelajar yang mempunyai masalah dalam pembelajaran mahupun kendiri. Pengurusan penasihatan murid ini sangat penting untuk dilaksanakan agar masalah-masalah yang berlaku dapat diatasi hingga keakar umbi.

RUJUKAN

Sapora Sipon & Ruhaya Hussin, (2014), Teori Kaunseling dan Psikoterapi. UniversitiSains           Islam Malaysia.

Zainab Ismail, (2016), Praktikum Bimbingan & Kaunseling. Universiti KebangsaanMalaysia.

# data[].attributes.body
Definisi budaya adalah ciri-ciri atau hasil tingkah laku yang dipelajari oleh sekumpulan manusia daripada persekitaran sosial (amir 2002). Definisi pelbagai budaya pula ialah Satu sistem kepercayaan dan tingkah laku yang mengiktiraf dan menghormati kewujudan kepelbagaian dalam kelompok sebuah organisasi atau masyarakat, mengakui dan menghargai perbezaan sosio budaya, dan menggalakkan dan menerima sumbangan berterusan mereka dalam konteks dan budaya yang inklusif dalam organisasi atau masyarakat berkenaan.

Tujuan dan strategi perbezaan. Tujuan perbezaan adalah untuk menggalakkan kejayaan pembelajaran. Dengan ini, pelajar daripada latar belakang dan kebolehan yang berbeza dapat membuktikan apa yang mereka tahu, faham dan apa yang boleh mereka lakukan. Ini membuka peluang kepada pelajar untuk diberi tugas-tugas yang sesuai dan releven dengan kebolehan mereka.

Dari segi hakikat kejadian, manusia memang berbeza antara satu sama lain. Para pendidik haruslah sedar tentang hakikat ini kerana telah termaktub dalam FPN. Namun terdapat guru yang mengajar seolah-olah semuanya sama tahap, seperti kebolehan, kesediaan, motivasi dan jangkaan masa yang diperlukan untuk belajar. Keadaan ini memerlukan kaedah dan teknik pengajaran yang bebeza. Sebahagian pelajar memerlukan bimbingan secara terus oleh guru namun terdapat sebilangan pelajar pula mampu belajar secara berkesan dengan penglibatan  guru yang minimum.

Kepelbagaian pelajar dan peranan sekolah. Sekolah memikul tanggungjawab bagi memastikan sama ada struktur program mereka responsif terhadap kepelbagaian pelajar. Cara yang digunakan ialah pendidikan inklusif. Pendekatan pendidikan inklusif ini adalah satu model untuk sekolah-sekolah menangani ciri kepelbagaian di kelas biasa.

Kesimpulanya, dengan adanya pengurusan pelbagai budaya ini, perpaduan kaum dapat dicapai dan keharmonian serta kemakmuran negara dapat dibentuk dengan baik. Apabila setiap kaum bersatu padu, negara Malaysia akan terus dipandang tinggi di peringkat antarabangsa.

RUJUKAN

Wan Hanum Suraya Wan Mohamed. (2015). Pengaruh budaya sekolah, strategi pembelajaran dan efikasi kendiri terhadap pencapaian akademik pelajar tingkatan 4 di         Perak.Tanjong Malim: Fakulti Pengurusan dan Ekonomi, Universiti Pendidikan Sultan Idris.

# data[].attributes.body
Pengurusan murid pelbagai upaya merupakan satu langkah yang diambil untuk membantu murid-murid yang mengalami masalah dalam pembelajaran. Secara amnya, pengurusan murid pelbagai upaya ini lebih terarah kepada program pendidikan khas yang dijalankan ke atas peajar-pelajar yang mempunyai masalah pembelajaran sama ada secara fizikal atau mental. Pendidikan khas itu sendiri merujuk kepada program yang dibentuk untuk memenuhi keperluan pendidikan murid-murid yang berkeperluan khas.

Attention Deficit Disorder (ADD) merangkumi hyperactivity iaitu keaktifan melampau. Antara ciri-ciri itu ialah kanak-kanak yang selalu gelisah dengan tangan dan kaki atau tidak boleh berada di tempat duduk, selalu meninggalkan tempat duduk dalam kelas atau dalam situasi yang diperlukan dan selalu lari atau memanjat dalam situasi yang tidak sesuai. Sindrom down adalah didefinisikan sebagai ketidakupayaan yang disebabkan ginetik dan tidak boleh diubati dengan ubatan tradisional mahupun perubatan moden. Perkembangan mental dan fizikal kanak-kanak Sindrom Down lambat berbanding kanak-kanak biasa. Oleh itu, kanak-kanak Sindrom Down perlu pendidikan khas seawal mungkin agar dapat membantu mereka berdikari.

Murid pelbagai upaya terdiri daripada murid masalah disleksia dan sebagainya. Disleksia adalah kategori masalah pembelajaran dalam kalangan kanak-kanak. Orang yang mempunyai masalah pembelajaran disleksia tidak dapat dilihat dengan penglihatan mata kasar tetapi perlu dikaji dan penelitian terhadap proses pembelajarannya. Antara ciri-ciri disleksia yang lain ialah pertuturan yang tidak berstuktur seperti lambat bercakap, gagap dan pelat. Kanak-kanak yang menghidap disleksia juga tidak dapat mengingat arahan yang diberikan dan tidak dapat bertindak mengikut arahan, seorang yang tidak teratur atau tidak terurus dan sukar memahami konsep masa.

Kesimpulanya, pemulihan ialah pengajaran yang memberi tumpuan secara terus terhadap masalah yang menyebabkan ketidakupayaan pembelajaran seseorang murid yang menghalangnya untuk berfungsi secara normal. Halangan tersebut merupakan masalah yang merintangi fungsi normal adalah akibat gangguan dalam diri bukannya disebabkan kecacatan atau kekurangan motivasi.

RUJUKAN

Akta Orang Kurang Upaya 2008. Percetakan Nasional Malaysia Berhad. Kuala Lumpur

Lebar, O. 2009. Penyelidikan Kualitatif: Pengenalan Kepada Teori Dan Metod.             Perak:Universiti Pendidikan Sultan Idris.

# data[].attributes.body
Berdasarkan Kamus Dewan Edisi keempat, sekolah merujuk kepada tempat untuk belajar dan mengajar, tempat menerima dan memberi pelajaran. Pada mulanya fungsi sekolah itu terbatas pada beberapa kecekapan seperti membaca, menulis dan berhitung, tetapi kerana kemajuan dalam ilmu pengetahuan dan teknologi masa kini menyebabkan sekolah tidak hanya mengajarkan menulis, membaca, dan berhitung tetapi juga keterampilan tertentu dan mata pelajaran yang lain. Persekitaran pula membawa maksud kawasan disekeliling suatu tempat. Persekitaran sekolah sangat mempengaruhi perkembangan pelajar di sekolah.

Persekitaran psikososial adalah amat penting untuk sekolah dan persekitaran. Persekitaran psikososial dapat melahirkan suasana selesa, mesra, suasana yang dapat merangsang pembelajaran, menggalakan pembelajaran koperatif, bebas daripada ancaman bahaya dan dapat memberi peluang kepada semua murid untuk merasakan suasana selesa dalam pembelajaran.

Selain itu, hubungan sekolah dan ibu bapa (PIBG). Hubungan pihak sekolah dengan ibu bapa adalah sangat penting bagi mewujudkan permuafakatan antara ibu bapa dan guru, membantu dalam memajukan perkembangan murid, dapat menambahkan sumber kewangan sekolah dan menjayakan aktiviti program serta program pendidikan.

Seterusnya adalah hubungan sekolah dan masyarakat. Sekolah merupakan satu sistem sosial yang tersendiri dan menjadi agen perubahan kepada masyarakat dan persekitaran. Sekolah memberi peluang kepada manusia khasnya generasi muda untuk menguasai pelbagai ilmu pengetahuan dan kemahiran. Sekolah mementingkan perkembangan dan perubahan tingkahlaku pelajar mengikut aliran dan kehendak masyarakat. Sekolah sebagai sesebuah organisasi yang dinamik, terbuka dan kompleks serta mewujudkan hubungan saling bergantung dengan pihak luar.

Kesimpulanya, hubungan dan kerjasama ini akan mewujudkan pemuafakatan yang saling memerlukan ibarat “aur dengan tebing” bagi menjana kecemerlangan sekolah dan melahirkan masyarakat 1 Malaysia. Ibu bapa juga dapat membantu mencapai matlamat sekolah malah pelajar juga turut mendapat faedah yang sangat berguna iaitu peningkatan daripada aspek jasmani, emosi, rohani, intelektual dan sosial (JERIS).

# data[].attributes.body
Menurut Lee Shok Mee (1993), alam pembelajaran bermaksud keadaan atau suasana belajar yang dapat meransang minat belajar kanak-kanak dalam mencapai matlamat perubahan tingkah laku ke arah positif dan daripada tidak tahu kepada tahu. Kecekapan guru dalam menjalankan tugas sebagai pengurus akan mewujudkan sosio emosi yang selesa, disiplin kelas yang baik dan keadaan bilik darjah yang kondusif dan sesuai bagi meningkatkan keberkesanan pengajaran dan pembelajaran.

Terdapat beberapa persediaan yang harus guru lakukan sebelum melaksanakan sesi pembelajaran. Antaranya, dari segi mental, guru perlu memikirkan cara yang kreatif untuk menarik minat pelajar dan perlu membuat persediaan ilmu pengajaran dan isi pelajaran yang akan diajar. Jika seseorang guru itu kreaitf maka hasil pembelajaran juga akan memaksimumkan. Jika sebaliknya, sesi pembelajaran tidak mencapai optimum atau maksimum seperti yang diinginkan oleh murid.

Selain itu, guru juga perlu membuat persediaan bahan yang hendak diguna ketika proses pembelajaran berlangsung seperti menggunakan fasiliti dan peralatan yang disediakan dengan sebaik mungkin. Semasa proses pembelajaran berlangsung pula, guru ditekankan untuk menggunakan buku teks. Hal ini kerana, didalam buku teks terdapat gambar rajah yang jelas dan penerangan yang lengkap tentang sesuatu pengajaran.

Seterusnya, dari segi fizikal pula, guru perlu memastikan kelas sebelum mengajar dalam keadaan teratur dan bersih. Hal ini kerana fizikal bilik darjah merupakan aspek yang terpenting di dalam proses pembelajaran pelajar. Jika fizikal bilik darjah tidak memuaskan seperti kotor, bersepah atau gelap maka akan menjadikan pelajar tidak selesa.

Kesimpulanya, guru haruslah bersedia sebelum memulakan proses pengajaran dan pembelajaran. Hal ini demikian kerana untuk memastikan pelajar dapat menimba ilmu dengan lebih berkesan. Selain itu, seseorang guru juga harus bijak dalam mengenal pasti masalah dan cuba untuk mengatasi masalah itu semasa pengajaran dan pembelajaran berlangsung di dalam kelas mahupun di luar.

RUJUKAN

Eng, J. A. J. (2014). Pengurusan Bilik Darjah: Strategi-strategi mewujudkan komuniti pembelajaran berkesan. PTS Publications & Distributors Sdn Bhd